Diari Oficial de la Generalitat Valenciana


Sumari del DOGV 4272, del 17-06-2002 (2002/5936)

ACORD de 9 de maig de 2002, de la Comissió Territorial d'Urbanisme de Castelló, relatiu a la declaració de compatibilitat d'infraestructura de subministrament elèctric en el municipi de Vila-real.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5936


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 9 de maig de 2002, de la Comissió Territorial d'Urbanisme de Castelló, relatiu a la declaració de compatibilitat d'infraestructura de subministrament elèctric en el municipi de Vila-real. [2002/A5936]
  
Vist l'expedient relatiu a la declaració de compatibilitat d'infraestructura de subministrament elèctric en el municipi de Vila-real, i de conformitat amb els següents
  
Antecedents
  
1. El ple de l'Ajuntament de Vila-real, en la sessió de 26 de novembre de 2001, va acordar exposar al públic el projecte, la qual cosa es va portar a terme mitjançant els anuncis publicats en el periòdic Levante de 14 de desembre de 2001 i en el Diari Oficial de la Generalitat Valenciana, de 10 de gener de 2002.
  
Transcorregut el període d'informació al públic, durant el qual no es van formular al·legacions, el ple va aprovar provisionalment el projecte en sessió d'11 de febrer de 2002.
  
2. El projecte consta de memòria i plànols.
  
3. L'objecte del projecte és la documentació promoguda per Iberdrola Distribución Eléctrica SAU referent a la instal·lació d'un centre de transformació de 50 KVA de 10/20 KV, instal·lació d'una línia aèria de mitja tensió, amb una longitud de 56 metres, i instal·lació d'una línia de baixa tensió, amb una longitud de 1.214 metres, en el camí Assagador, sense número, partida Pinella, en el sòl no urbanitzable comú del municipi de Vila-real.
  
4. No s'han emés informes sectorials.
  
Fonaments de dret
  
1. L'Ajuntament de Vila-real sol·licita l'aprovació definitiva de la documentació relativa al projecte d'instal·lació d'un centre de transformació de 50 KVA de 10/20 KV, instal·lació d'una línia aèria de mitja tensió, amb una longitud de 56 metres, i instal·lació d'una línia de baixa tensió, amb una longitud de 1.214 metres, en el camí Assagador, sense número, partida Pinella, en el sòl no urbanitzable comú del municipi de Vila-real, documentació que, amb un annex denominat Pla especial dotació infraestructura de subministrament d'energia elèctrica, ha sigut tramitada per l'Ajuntament pel procediment propi dels plans especials.
  
2. L'article 7 de la Llei 4/1992, de 5 de juny, del sòl no urbanitzable (en avant LSNU) establix que «en sòl no urbanitzable comú poden realitzar-se, amb les característiques resultants de la seua funció pròpia i de la seua legislació específicament reguladora, les obres i instal·lacions requerides per les infraestructures i els servicis públics estatals, autonòmics o locals que necessiten localitzar-se en terrenys de la classe esmentada». Tal com resulta d'este precepte, en relació amb l'article 8 de la LSNU, este tipus d'obres de servici públic no requerixen d'autorització prèvia autonòmica o de declaració d'interés comunitari, per la qual cosa únicament és exigible la llicència urbanística municipal.
  
L'article 7 de la LSNU ha de posar-se en relació amb l'article 81 de la Llei 6/1994, de 15 de novembre, Reguladora de l'Activitat Urbanística (en avant LRAU), precepte desenvolupat pels articles 169 al 171 del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV). Segons esta normativa, la realització d'obres i instal·lacions de servici públic exigix prèviament verificar la seua compatibilitat amb l'ordenació urbanística i territorial, verificació que ha d'efectuar-se mitjançant la llicència d'obra, quan la subjecció a llicència resulte de la legislació reguladora d'esta, o sotmetent el projecte als tràmits propis d'un pla especial, quan l'obra no estiga subjecta a llicència.
  
D'un altre costat, l'article 5 de la Llei 54/1997, de 27 de novembre, del Sector Elèctric, establix que la planificació de les instal·lacions de transport i distribució elèctrica, quan estes s'ubiquen en sòl no urbanitzable, haurà de tindre's en compte en el corresponent instrument d'ordenació del territori, i que en els casos en què no s'haja tingut en compte la planificació elèctrica en els instruments d'ordenació del territori s'estarà al que disposa l'article 224 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, o text autonòmic que corresponga.
  
En el cas de les instal·lacions elèctriques com les que originen este expedient, del que establix, en particular, l'article 1.7 del Reglament de Disciplina Urbanística, aprovat pel Reial Decret 2.187/1978, de 23 de juny (que subjecta a la llicència prèvia «les obres d'instal·lació de servici públic»), i atés que no assenyala res en contra la Llei del Sector Elèctric, és clar que estes estan subjectes a llicència d'obra municipal.
  
L'Ajuntament de Vila-real ha tramitat el projecte que ens ocupa pel procediment del pla especial per entendre que estes instal·lacions no estan previstes en el planejament urbanístic, per la qual cosa no és possible la concessió de la llicència d'obra a què es referix l'article 7 de la LSNU.
  
L'article 170.4 del RPCV establix que, en el cas que l'Ajuntament haja tramitat el projecte d'obra pel procediment de pla especial, rebut el projecte «la Conselleria competent en matèria d'urbanisme pot declarar-lo compatible amb l'ordenació urbanística, bé perquè no la modifica o perquè es resol modificar-la assumint en ella el projecte de nova obra pública».
  
En este cas, no hi ha inconvenient que es declare formalment tal compatibilitat.
  
3. De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda:
  
Declarar compatible amb l'ordenació urbanística el projecte d'instal·lació d'un centre de transformació de 50 KVA de 10/20 KV, instal·lació d'una línia aèria de mitja tensió, amb una longitud de 56 metres, i instal·lació d'una línia de baixa tensió, amb una longitud de 1.214 metres, en el camí Assagador, sense número, partida Pinella, en el sòl no urbanitzable comú del municipi de Vila-real.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló de la Plana, 9 de maig de 2002.- El secretari de la Comissió Territorial d'Urbanisme: Fernando Renau Faubell.